# Ressouceark: Brainstorm

Brainstorm bruges i designprocessen, når team arbejder med ideudvælgelse.

**Varighed:** 1 lektion

Start brainstormen med spørgsmål, der begynder med: “Hvordan kan vi…”

Denne type spørgsmål træner elevernes divergente tænkning, hvor de kan brainstorme på mange forskellige ideer. Udfordringen er at holde processen åben og ikke være kritisk undervejs. Andres ideer skal bare inspirere til flere ideer. Alle ideer samles som post-it’s på en tavle eller som opslag på en digital tavle som fx Padlet.

Spørg fx:

* Hvordan kan vi lave en app, som alle klassens elever vil bruge?
* Hvordan kan vi lave en app, som er interessant at åbne hver dag?

Herefter samles ideer, der ligner hinanden og de bedste ideer udvælges.

Eleverne kan fx få tre stemmer hver, som kan gives til de tre bedste ideer. Ideerne med flest stemmer bliver en del af den endelige app.